የባህልና ቱሪዝም ሚኒስቴር ከባለድርሻ አካላት ጋር ውይይት አደገረ።
የባህልና ቱሪዝም ሚኒስቴር በየሁለተኛው የእድገትና ትራንስፎርሜሽን ዕቅድና በ2008 በጀት ዓመት የመጀመሪያው ሩብ አመት እቅድ አፈጻጸ ምግምገማ ከተለያዩ ባለድርሻ አካላት ጋር በመሆን በቅርስ ጥናትና ጥበቃ ባለሥልጣን አዳራሽ ጥቅምት 23 ቀን 2008 ዓ.ም የግማሽ ቀን ውይይት አደረገ፡፡
የባህልና ቱሪዝም ሚኒስቴር ሚኒስትሮች ከባለድርሻ አካላት ጋር ውይይት
ውይይቱን የከፈቱት ክብርት ኢንጂነር አይሻ መሐመድ ሲሆኑ የሁለተኛው እድገትና ትራንስፎርሜሽን እቅድ ከሴክተሩ ባለድርሻ አካላት ጋር በጋራ በመስራት ወደ ውጤት እንደርሳለን ሲሉ ገልጸዋል፡፡ በዚህ ዕለት ከባለድርሻ አካላት ጋር የተገናኙበትን ዋና ዓላማ ሲገልጹ የሴክተራችንን የሁለተኛው እድገትና ትራንስፎርሜሽን ዕቅድ የጋራ ለማድረግና ከእናንተ ጠቃሚ ግብዓቶችን ለማግኘት ነው ብለዋል፡፡ በዋና ዋና ዕቅዱ ላይ ውይይት በማድረግ አስፈላጊውን ግብዓት በመውሰድ ዕቅዱን ለማዳበር ነው ሲሉ አክለው ገልጸዋል፡፡ በመጀመሪያው እድገትና ትራንስፎርሜሽን እቅድ ዘመን ከሚኒስቴር መ/ቤታችን ጋር በጋራ አቅዳችሁ በጋራ ትሠሩ የነበረውን አሁንም አጠናክረን በመቀጠል በስራ ላይ የሚያጋጥሙን ተግዳሮቶች ቢኖሩ እንኳ የመንግስትን ህግና ደንብ ተከትለን ለመፍታት እንንቀሳቀሳለን ሲሉ በአፅንኦት አሳስበዋል፡፡
በውይይቱ ላይ የተሳተፉ ባለድርሻ አካላት እንደገለጹት በሚኒስቴር መስሪያ ቤቱ ታቅደው ከባለድርሻ አካላት ጋር በጋራ ለመስራት የቀረበውን እቅድ አድንቀው ሁሉም ይህን እንደተልዕኮ ይዘው ለውጤታማነቱ የበኩላቸውን አስተዋጽኦ እንደሚያበረክቱ አረጋግጠዋል፡፡
በመጨረሻም በመድረኩ የተነሱ የተወያየንባቸው ነጥቦች እንዲሁ በውይይት የሚቀሩ እንዳልሆኑ እና በጋራ ከሚኒስቴር መ/ቤቱ ጋር በመሆን ያሉትን የመረጃ አያያዝና ሌሎችንም በዝርዝር ያላየናቸው አንኳር ጉዳዮች ላይ የጋራ ትስስር በመፍጠር፣ አቅዶ በጋራ ለመስራት፣ ሀብትን በጋራ ለመጠቀም፣ የባለሙያና የእውቀት ሽግግር ለማድረግ፣ ሪፖርት ዕቅድንና አፈጻጸምን በቋሚ የግንኙነት ጊዜያት በጋራ ለመገምገም የሚያስችል አቅጣጫ በማስቀመጥ ውይይቱ ተጠናቋል፡፡
- የመጀመሪያ ጥናትና ምርምር ጉባኤ በባህልና ቱሪዝም ዘርፍ ላይ ተካሄደ
- የኢትዮጵያ ቱሪዝም ትራንስፎርሜሽን ምክር ቤት 4ኛውን መደበኛ ጉባኤ አካሄደ፣
- Gada System Inscribed in UNESCO Intangible Cultural Heritage of Humanity List
- President reiterates nation's commitment to preserving heritages
- 58ኛው የተባበሩት መንግስታት የዓለም ቱሪዝም ድርጅት የአፍሪካ ኮሚሽን(CAF) ስብሰባ በአቢጃን ተካሄደ ፣
- የ2008 ዓ.ም ዓለም አቀፍ የመቻቻል ቀን በዓለም አቀፍ ደረጃ ለ19ኛ በአገራችን ለ6ኛ ጊዜ በድሬዳዋ ከተማ በደማቅ ሁኔታ ተከበረ፡፡
- በአዲስ አበባ የሚገኙ ሆቴሎች ደረጃ ምደባ ይፋ ሆነ።
- የባህልና ቱሪዝም ሚኒስቴር ከባለድርሻ አካላት ጋር ውይይት አደገረ።
- "ሰንደቅ ዓላማችን የሉዓላዊነታችን መገለጫ፣ በብዝሃነታችን ላይ ለተመሠረተው አንድነታችን ዓርማ ነው!" በሚል መሪ ቃል የሰንደቅ ዓላማ ቀን በዓል ተከበረ፡፡
- 29ኛው የዓለም ቱሪዝም ቀን አከባበር በአዲስ አበባ